b'\n_START_ARTICLE_\nHvid j\xc3\xa6ger, sort hjerte\n_START_SECTION_\nHandling\n_START_PARAGRAPH_\nI de tidlige 1950\'ere rejser den verdenskendte filminstrukt\xc3\xb8r John Wilson (Clint Eastwood) til Afrika, for at indspille sin n\xc3\xa6ste film. Han tager en ung forfatterkammerat med, ved navn Pete Verrill (Jeff Fahey). Mens de er der bliver han besat af elefantjagt, og fors\xc3\xb8mmer sine opgaver med filmen. Dette leder til en konflikt mellem m\xc3\xa6ndene, s\xc3\xa6rligt om ideen om en sport, der g\xc3\xa5r ud p\xc3\xa5 at sl\xc3\xa5 s\xc3\xa5 stort et dyr ihjel. Selv Wilson indr\xc3\xb8mmer, at det er forkert at det ikke blot er en forbrydelse mod naturen, men en "synd". Alligevel kan han ikke modst\xc3\xa5 sit \xc3\xb8nske om at nedl\xc3\xa6gge et stort eksemplar med flotte st\xc3\xb8dt\xc3\xa6nder. Wilsons endelige erkendelser af det er en sm\xc3\xa5lig, uv\xc3\xa6rdig str\xc3\xa6belse kommer p\xc3\xa5 et sent tidspunkt og med en tragisk pris, da en lokal guide ved navn Kivu (Boy Mathias Chuma) bliver dr\xc3\xa6bt da han fors\xc3\xb8ger at beskytte Wilson mod en elefant, som han beslutter ikke at skyde.\n_START_SECTION_\nProduktion\n_START_PARAGRAPH_\nFilmen blev filmet on location i Kariba i Zimbabwe og omegnen, inklusive Karibas\xc3\xb8en, Victoria Falls og Hwange, over to m\xc3\xa5neder i sommeren 1989. Nogle indend\xc3\xb8rs scener blev indspillet i og omrking Pinewood Studios i England. B\xc3\xa5den, der blev anvendt i filmen, blev fremstillet i England, af glasfiber og sendt til Afrika for at filme. Den havde en elektrisk motor, men blev udstyret med motorer af special effect-eksperten John Evans for at f\xc3\xa5 den til at se ud som om den var dampdreven. Elefantgev\xc3\xa6ret, der blev brugt i filmen, var et dobbeltl\xc3\xb8bet elefantgev\xc3\xa6r til \xc2\xa365.000 fra Holland & Holland, der ogs\xc3\xa5 producerede gev\xc3\xa6ret, der blev brugt af Huston, da han var i Afrikas dronning i 1951. Man tog stor vare p\xc3\xa5 gev\xc3\xa6ret og solgte det tilbage til Holland & Holland efter filmen var afsluttet "uskadt, uden ridser, ubrugt."\n_START_SECTION_\nModtagelse\n_START_PARAGRAPH_\nFilmen deltog i Cannes Film Festival i 1990._NEWLINE_Den modtog positive anmeldelser, og p\xc3\xa5 Rotten Tomatoes har den 85% positive tilkendegivelser, baseret p\xc3\xa5 35 anmeldelser._NEWLINE_Filmen voksede meget i kritisk statur, s\xc3\xa6rligt i lyset af de film, som Eastwood lavede umiddelbart efter. Mange af disse viste sig, ligesom \'Hvid j\xc3\xa6ger, sort hjerte, at v\xc3\xa6re selv-refleksive og selvbevidste, der kritiserede og dekonstruerede Eastwoods egen ikonografi. Jim Hoberman fra The Village Voice hyldede den som "Eastwoods bedste film f\xc3\xb8r Unforgiven\xe2\x80\xa6[en] undervurderet film om filminspireret storhedsvanvid." Dave Kehr og Jonathan Rosenbaum betragtede den som et mesterstykke, hvoraf sidstn\xc3\xa6vnte pegede p\xc3\xa5 den brechtiske natur af Eastwoods pr\xc3\xa6station, da han aldrig forsvinder ind i rollen, som han spiller. I stedet er Eastwood altid genkendelig i hans enest\xc3\xa5ende stjernepersonlighed, samtidig med at han viser os, hvad han forestiller sig Huston (dvs. Wilson) har v\xc3\xa6ret. Resultatet er en "kontinuerlig kommentar til hans tog fag, Huston og sig selv - grublerierne og sp\xc3\xb8rgsm\xc3\xa5lene om en fri mand."\n_START_SECTION_\nBox office performance\n_START_PARAGRAPH_\nHvid j\xc3\xa6ger, sort hjerte indspillede lige over $2 millioner, hvilket var langt under filmens budget p\xc3\xa5 $24 millioner.'